als_Latn dik_Latn sag_Latn
Një incident i rëndë u shënua gjatë paradites në Shëngjin.
Një aktivist i Lëvizjes Socialiste për Integrim është plagosur.
Ka qenë vetë LSI që ka bërë të ditur se Florian Dushku është goditur nga tre persona të armatosur.
LSI thotë se Dushku është qëlluar me qytën e pistoletës.
Ndërkohë drejt Lezhës është nisur dhe presidenti i zgjedhur Ilir Meta.
Por ndërkohë informacionet paraprake të policisë së Lezhës thonë se ngjarja ka ndodhur në rrugën kryesore mes shkollën 9-vjeçare të Shëngjinit dhe një restoranti, ku ka pasur të shtëna me armë .
“Menjëherë në vendngjarje kanë mbërritur shërbimet policore ku nga kqyrja e vendit të ngjarjes është gjetur dhe sekuestruar 1 gëzhojë. Tek spitali nuk ka mbërritur asnjë person për ndihmë mjekësore. Nga hetimet paraprake dyshohet se konflikti ka qenë i çastit midis shtetasit F.D. 27 vjeç, dhe personave të tjerë për të cilët po punohet për identifikimin e tyre. Në bashkëpunim dhe koordinim me Prokurorinë e Rrethit Gjyqësor Lezhë , vazhdojnë hetimet për zbardhjen e motiveve dhe rrethanave të ngjarjes. Proçesi i votimit vijon normalisht”, bën të ditur policia e Lezhës.
Lezha ishte parashikuar të ishte një prej qendrave të tensionit gjatë këtyre zgjedhjeve.
Lëvizja Socialiste për Integrim ka reaguar pas plagosjes së ndodhur në Shëngjin.
Në një konferencë për shtyp, Luan Rama tha se përgjegjës i drejt për drejtë i ngjarjeve të tilla është kryeministri Edi Rama dhe drejtori i Policisë Haki Çako.
“Është rasti i tretë në Lezhë që aktivistë të LSI plagosen nga e njëjta bërthamë kriminale që vepron atje. Nga njerëz të armatosur, që në mes të ditës, në ditën për diell, shkojnë pa patur asnjë pengesë me gjithë të ashtuquajturat shërbime të përforcuara të policisë. Për çdo pikë gjaku të qytetarëve të pafajshëm të derdhur në Lezhë apo gjetkë, përgjegjësia bie drejt për drejt mbi kryeministrin e Rilindjes Edi Rama dhe drejtorit të policisë, Haki Çako”, tha Luan Rama.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn